de is is is is is is is is is is cs is is is is is is is is is is is is is is is is is is da is is is en sk sk is en is en sv is is pt is vi is is is is es is is is hbs_lat de de is en is pt is vi is pt is is is vi is is is is is is ast is cs ceb is sv is sv is is is pt is is is hbs_lat pt is is is is is nb is en is is is is is is is is en is da is es
Landsbankinn á í samstarfi á sviði samfélagslegrar ábyrgðar bæði hér á landi og erlendis.
Landsbankinn er aðili að UN Global Compact
UN Global Compact er samstarfsverkefni Sameinuðu þjóðanna og einkageirans til að fylgja eftir markmiðum Sameinuðu þjóðanna. Verkefnið snýst um að hvetja fyrirtæki til að sýna samfélagslega ábyrgð í verki. Fyrirtæki sem ganga að samkomulaginu kjósa að fylgja viðmiðum Sameinuðu þjóðanna með það að markmiði að efla sjálfbærni í rekstri og framfylgja ábyrgum viðskiptaháttum. Landsbankinn gerðist aðili að samkomulaginu á árinu 2006 og skilar árlega framvinduskýrslu (COP) til Sameinuðu þjóðanna vegna þessa. Við innleiðingu á stefnu Landsbankans um samfélagslega ábyrgð er fylgt eftir viðmiðum UN Global Compact.
UN Global Compact var hleypt af stokkunum í júlí 2000 af þáverandi framkvæmdastjóra Sameinuðu þjóðanna, Kofi Annan, og byggir á 10 meginreglum eða viðmiðum á sviði mannréttinda, starfsmannamála, umhverfismála og baráttu gegn spillingu.
Festa, miðstöð um samfélagsábyrgð fyrirtækja
Landsbankinn ásamt fyrirtækjunum Rio Tinto Alcan, Landsvirkjun, Símanum, Íslandsbanka og Össuri eru stofnaðilar Festu en formleg opnun hennar var í haust. Miðstöðin hefur það að markmiði að auka þekkingu og efla getu fyrirtækja til að sýna samfélagslega ábyrgð í starfsemi sinni.
Markmið miðstöðvarinnar er að byggja upp og viðhalda þekkingu um samfélagslega ábyrgð fyrirtækja og að efla nám og annað fræðastarf á Íslandi tengdu samfélagsábyrgð fyrirtækja.
Viðmið UN Global Compact eru eftirfarandi:
Viðmið 1: Fyrirtæki skulu styðja og virða alþjóðlega mannréttindasáttmála.
Viðmið 2: Fyrirtæki fullvissa sig um að þau gerist ekki meðsek um mannréttindabrot.
Viðmið 3: Fyrirtæki styðja við félagafrelsi og viðurkenna í raun rétt til kjarasamninga.
Viðmið 4: Fyrirtæki tryggja afnám allrar nauðungar- og þrælkunarvinnu.
Viðmið 5: Virkt afnám allrar barnavinnu er tryggt.
Viðmið 6: Fyrirtæki styðja afnám misréttis til vinnu og starfsvals.
Viðmið 7: Fyrirtæki styðja beitingu varúðarreglu í umhverfismálum.
Viðmið 8: Fyrirtæki hafi frumkvæði að því að hvetja til aukinnar ábyrgðar gagnvart umhverfinu.
Viðmið 9: Fyrirtæki hvetji til þróunar og nýtingar á umhverfisvænni tækni.
Viðmið 10: Fyrirtæki vinni gegn hvers kyns spillingu, þar með talið kúgun og mútum.
UNEP FI – Landsbankinn með frá byrjun
Landsbankinn var einn af stofnaðilum UNEP FI samkomulagsins árið 1992 (United Nations Environment Program Finance Initiative). Þá var samið um að  mhverfisstofnun Sameinuðu þjóðanna (UNEP) og 190 einkafyrirtæki á fjármálasviði myndu vinna saman að því að skilja áhrif ákvarðana í fjármálaumhverfinu á umhverfis- og samfélagsmál.
Á grundvelli yfirlýsingarinnar hófu bankarnir, Deutsche Bank, HSBC Holdings, Natwest, Royal Bank of Canada og Westpac, samstarf á sviði sjálfbærrar þróunar með þátttöku UNEP.
Landsbankinn er einn af stofnendum sérstakar norrænnar deildar, Nordic group, innan UNEP FI.
Birt hefur verið á vegum UNEP FI leiðbeinandi reglur eða viðmið fyrir fjármálafyrirtæki til að framfylgja stefnu UNEP FI, t.a.m. PRI (Principles for Responsible Investment) sem fjallar um hvernig fjármálafyrirtæki horfa á samþættingu stjórnarhætta, umhverfismála og samfélagsmála í rekstri fyrirtækja við verðmat og fjárfestingar. Landsbankinn fylgir viðmiðum UNEP FI við innleiðingu á stefnu um samfélagslega ábyrgð í bankanum.
ISO 26000 - Staðall um samfélagslega ábyrgð
ISO 26000 er alþjóðlegur leiðbeiningarstaðall um samfélagslega ábyrgð hjá Alþjóðlegu staðlasamtökunum, ISO. Staðallinn segir til um hvað samfélagsleg ábyrgð er og hvernig fyrirtæki eiga að haga starfsemi sinni á þann hátt. Við innleiðingu á stefnu Landsbankans um samfélagslega ábyrgð er fylgt eftir leiðbeiningarstaðlinum ISO 26000.
Framvinduskýrsla 2011 (á ensku)
Framvinduskýrsla 2010 (á ensku)
Stefna um sölu eigna
Fyrirtæki í eigu bankans
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE